wickkiey/tamil-wikipedia-chunked huggingface dataset:
# ஆனந்த் ஜீவா

**ஆனந்த் ஜீவா** *(ஜெ ஆனந்த்)* என்பவர் இந்தியத் திரைத்துறையில் பணியாற்றும் ஒளிப்பதிவாளர் ஆவார்.
இவர் விண் மீன்கள் என்ற திரைப்படத்தில் முதன்முதலாக ஒளிப்பதிவாளர் ஆனார். இவர் நவீன சரஸ்வதி சபதம் என்ற படத்திற்கும் ஒளிப்பதிவாளராக பணியாற்றியுள்ளார்.  
இவர் கோயம்புத்தூரில் பிறந்தவர். ஜீவா நந்தம் மற்றும் தமிழரசி என்பவர்கள் இவரது பெற்றோர்கள். இவரது தந்தையான ஜீவானந்தம் புகழ்பெற்ற ஓவியக் கலைஞரும், எழுத்தாளரும் ஆவர். இவருக்கு மீனா என்ற சகோதரி உள்ளார். இவரது மாமா வே. மணிகண்டன் ஒரு எழுத்தாளர் ஆவார்.
# ஆனந்த் ஜீவா

## திரைப்படங்கள்

| *கடப்பாவைக் காணோம்* | 2017 | தமிழ் |  |
| --- | --- | --- | --- |
| *அசுரக்குலம்* | தமிழ் |  |  |
| *நவீன சரஸ்வதி சபதம்* | 2013 | தமிழ் |  |
| *விண்மீன்கள் (திரைப்படம்)* | 2012 | தமிழ் | } |
# ஆயுதம் செய்வோம்

***ஆயுதம் செய்வோம்*** 2008 ஆம் ஆண்டு சுந்தர் சி, அஞ்சலி, விவேக், மணிவண்ணன், நெப்போலியன் மற்றும் விஜயகுமார் ஆகியோரது நடிப்பில் வெளியான தமிழ்த் திரைப்படம்.
# ஆயுதம் செய்வோம்

## கதைச்சுருக்கம்

சைதை சத்யாவும் (சுந்தர் சி) காவலரான கந்தசாமியும் (விவேக்) நண்பர்கள். போக்குவரத்துக்கு இடையூறு செய்யும் சைதை சத்யாவையும் அதைக் கண்டிக்காத கந்தசாமியையும் நேர்மையான வழக்கறிஞர் உதயமூர்த்தி (விஜயகுமார்) நீதிமன்றத்தில் நிறுத்துகிறார். அவர்களை நீதிபதி (கு. ஞானசம்பந்தன்) மதுரையிலுள்ள காந்தி அருங்காட்சியகத்திற்கு அனுப்ப உத்தரவிடுகிறார். அங்கு மீனாட்சியைச் (அஞ்சலி) சந்திக்கிறான் சத்யா. இருவரும் காதலிக்கிறார்கள். தண்டனை முடிந்து சென்னை திரும்பும் சத்யாவை, வழக்கறிஞர் உதயமூர்த்தியிடம் இருக்கும் ஆட்சியர் லீலாவதி (சுகன்யா) கொலை தொடர்பான முக்கிய ஆவணங்களை திருடிவரச் சொல்கிறார் முன்னாள் அமைச்சர் வி.பி.ஆர். (மணிவண்ணன்). அதை திருடச்செல்லும் சத்யா எதிர்பாராவிதமாக உதயமூர்த்தியின் மரணத்திற்குக் காரணமாகிறான். இறக்கும் முன் உதயமூர்த்தி "வாழ்க வளமுடன்" என்று சத்யாவை வாழ்த்திவிட்டு இறக்கிறார். அந்த வாழ்த்து சத்யாவைத் தொடர்ந்து தொந்தரவு செய்கிறது. எனவே உதயமூர்த்தியின் மரணத்திற்கு நியாயம் செய்யும்விதமாக வி.பி.ஆர் மீதானக் குற்றத்தை நிரூபிக்க சத்யா சேகரித்த ஆதாரங்களை வி.பி.ஆர். அழித்துவிடுகிறார்.  
இதனால் சத்யா மகாத்மா காந்தியின் அகிம்சைவழிப் போராட்டத்தில் ஈடுபட முடிவுசெய்து காந்தி சிலை அருகே அமர்ந்து போராட்டத்தைத் தொடங்குகிறான். உதயமூர்த்தி இறப்பைப் புலனாய்வு செய்யும் உதயமூர்த்தியின் சகோதரனும் காவல்துறை அதிகாரியான ஏழுமலை (நெப்போலியன்) சத்யாவை முதலில் சந்தேகித்தாலும், பிறகு அவன் நிரபராதி என்பதைக் கண்டறிகிறார். தொடர்ந்து வன்முறையின்றி அகிம்சையெனும் ஆயுதத்தின் துணையோடு போராடும் சத்யாவின் போராட்டத்தால் வி.பி.ஆர். தானே குற்றத்தைச் செய்ததாக ஒத்துக்கொண்டு சரணடைகிறார். சத்யா காந்தியின் அகிம்சை வழியைப் பின்பற்றி நீதியை வெல்கிறான்.
# ஆயுதம் செய்வோம்

## நடிகர்கள்

- சுந்தர் சி - சைதை சத்யா
- அஞ்சலி - மீனாட்சி
- விவேக் - கந்தசாமி
- மணிவண்ணன் - வி.பி.ஆர்.
- நெப்போலியன் - ஏழுமலை
- விஜயகுமார் - உதயமூர்த்தி
- சுகன்யா - ஆட்சியர் லீலாவதி
- கு. ஞானசம்பந்தன் - நீதிபதி
- ஜி. எம். குமார் - அண்ணாச்சி
- நாசர் - காந்தியவாதி
- பொன்னம்பலம்
- விச்சு விஸ்வநாத்
- மாளவிகா - நடிகை மாளவிகா (சிறப்புத்தோற்றம்)
- செல் முருகன் - ஆறுமுகம் விகா
# ஆயுதம் செய்வோம்

## இசை

படத்தின் இசையமைப்பாளர் ஸ்ரீகாந்த் தேவா. பாடலாசிரியர்கள் பா. விஜய், சினேகன் மற்றும் உதயன்
| 1 | கண்டோம் கண்டோம் | சினேகன் | முருகேஷ், செந்தில் தாஸ் | 4:46 |  |
| --- | --- | --- | --- | --- | --- |
| 2 | நேனே பேட்டைக்கு | பா. விஜய் | அர்சித் | 4:52 |  |
| 3 | இன்னும் ஒரு | பா. விஜய் | கிரிஷ், சின்மயி | 4:46 |  |
| 4 | மூணு காசு | உதயன் | அர்சித் | 4:54 |  |
| 5 | கொடி பறக்குது | உதயன் | ஸ்ரீராம், வைசாலி | 5:05 | } |
# ஆயுதம் செய்வோம்

## விமர்சனம்

வெப்துனியா வலைதளத்தில் வந்த விமர்சனத்தில் "அரைகுறை உடை நடிகைகள், அடிதடி நாயகன், அரைவேக்காடு கதாபாத்திரங்கள். இத்தனைக்கும் நடுவில் காந்தியின் அகிம்சையை புகுத்தியிருக்கும் இயக்குனருக்கு போர்த்தலாம்தான் ஒரு கதராடை. ஆனால், புகுத்தியிருக்கும் விதத்தில் கந்தலாடையே எஞ்சுகிறது... காந்தியை கமர்ஷியலாக பயன்படுத்திய இயக்குனரின் முயற்சியில் புத்திசாலித்தனத்தைவிட பொத்தல்களே அதிகம் தென்படுகிறது!" என்று எழுதினர்.
# ஆயுதம் செய்வோம்

## வருவாய்

ஆயுதம் செய்வோம் முதல் மூன்று நாளில் சென்னையில் மட்டும் 9 லட்ச ரூபாய் வசூலித்துள்ளது.
# இராசா குதிரைத் திறப்பு

**இராசா குதிரைத் திறப்பு** (*King's Knight Opening*) பின் வரும் திறப்புகளுடன் தொடங்குகிறது.
:1. e4 e5
:2. Nf3
கருப்புக் காய்களுடன் விளையாடுபவரின் இரண்டாம் நகர்வை அடிப்படையாகக் கொண்டு வெவ்வேறு விதமான பிற பெயர்த் திறப்புகளாகத் தொடர்கிறது.
# இராசா குதிரைத் திறப்பு

## பிரதான நகர்வு வரிசை: 2...Nc6

கிட்டத்தட்ட 80% ஆட்டங்களுக்கு மேல் கருப்பு 2...Nc6. என்றே விளையாடுகிறார்கள். இதை தொடரும் சில நகர்வுகள் இங்கு தரப்படுகின்றன.
- 3. Bb5: உருய் உலோப்பசு
- 3...a6: உரூய் உலோபசு, மார்பி தடுப்பு (முக்கிய வரிசை)
- 3...Nf6: உரூய் உலோப்பசு, பெர்லின் தடுப்பு
- 3...d6: உரூய் உலோப்பசு, சிடெயிண்ட்சு தடுப்பு
- 3...f5: உரூய் உலோப்பசு சுகூலிமான் தடுப்பு
- 3...Bc5: உரூய் உலோப்பசு, பாரம்பரியத் தடுப்பு
- 3. Bc4: இத்தாலிய ஆட்டம்
- 3...Bc5: கியுக்கோ பியானோ
- 3...Nf6: இரு குதிரைகள் தடுப்பு
- 3...d6: அரை இத்தாலியன் திறப்பு
- 3. d4: சிகாட்ச்சு ஆட்டம்
- 3. Nc3: மூன்று குதிரைகள் ஆட்டம்
- 3...Nf6: நான்கு குதிரைகள் ஆட்டம்
- 3...g6: மூன்று குதிரைகள் ஆட்டம் (பிரதான வரிசை)
- 3. c3: பொன்சியானி திறப்பு
# இராசா குதிரைத் திறப்பு

## கருப்பின் பிற தடுப்புகள்

- 2...Nf6: பெட்ரோப்சு தடுப்பு (சி42)
- 2...d6: பிளீடர் தடுப்பு (சி41)
# இராசா குதிரைத் திறப்பு

## கருப்பின் பிற தடுப்புகள்

### சில பொதுவற்ற தடுப்புகள்

அவ்வளவாக பிரபலம் அடையாத மேற்கூறப்பட்ட நகர்வுகள் நீங்கிய பிற எண்ணற்ற நகர்வுகளும் ஆடப்படுகின்றன. சதுரங்கத் திறப்புகளின் கலைக் களஞ்சியத்தில் இவை சி40 என்ற குறியீட்டால் அடையாளப்படுத்தப்படுகின்றன.
- 2...Qe7: கண்டெராம் தடுப்பு
- 2...Qf6: கிரெக்கோ தடுப்பு
- 2...f6: தாமியானோ தடுப்பு
- 2...d5: யானைப் பலியாட்டம்
- 2...f5: லாட்டிவன் பலியாட்டம்
# இதுதாண்டா சட்டம்

**இதுதாண்டா சட்டம்** (*Idhuthanda Sattam*) திரைப்படம் 1992-ஆம் ஆண்டு வெளியான ஓர் இந்தியத் தமிழ் திரைப்படமாகும். இத்திரைப்படத்தை செந்தில்நாதன் எழுதி, இயக்க, மைலை ஆர். வி. குருபாதம் தயாரித்தார். இத்திரைப்படத்தில் ஆர். சரத்குமார், ரேகா, ஆமனி, கவுண்டமணி, செந்தில், மன்சூர் அலி கான், வி. எஸ். ராகவன் மற்றும் பலர் நடித்துள்ளனர். சங்கீதா ராஜன் இசை அமைத்த இப்படம், 29 மே 1992 ஆம் தேதி வெளியானது.
# இதுதாண்டா சட்டம்

## நடிகர்கள்

- ஆர். சரத்குமார் - செல்வராஜ்
- ரேகா - லட்சுமி
- ஆமனி - அமுதா
- கவுண்டமணி - கருப்பன்
- செந்தில்
- மன்சூர் அலி கான் - காளி
- வி. எஸ். ராகவன் - வேணுகோபால்
- கே. நட்ராஜ் - தர்மா
- கமலா காமேஷ்
- ஷர்மிலி
- தரணி
- சுரேகா
- ஷாந்தி
# இதுதாண்டா சட்டம்

## கதைச்சுருக்கம்

செல்வராஜ் (சரத்குமார்) ஒரு நேர்மையான போலீஸ் அதிகாரி. ஒரு புது ஊரில் எஸ்.பி. பொறுப்பை ஏற்று, தன் மகளுடன் வாழ்ந்து வருகிறார். ஒரு பெண் இன்ஸ்பெக்டர் அமுதா (ஆமனி) செல்வராஜிற்கு மிகவும் உதவியாக இருக்கிறாள். அந்நிலையில், தீமைக்கு பேர்போன குருசாமி (குருபாதம்), அவரது அடியாட்கள் காளி (மன்சூர் அலி கான்), தர்மா, சூரி ஆகியோரை கட்டாயமாகத் தண்டித்துக் காட்டுவதாக சவால் விடுகிறான் செல்வராஜ். செல்வராஜ் அமுதாவிடம் தன் கடந்த கால வாழ்க்கையைப் பற்றிக் கூறுகிறான்.  
கடந்த காலத்தில், செல்வராஜ் தன் மனைவி லட்சுமி (ரேகா), குழந்தை, மாமனார் நீதிபதி வேணுகோபால் (வி. எஸ். ராகவன்) ஆகியோருடன் மிகவும் ஆனந்தமாக வாழ்ந்து வருகிறான். தீபாவளி பண்டிகையின் போது, செல்வராஜ் குடும்பத்தினர் அனைவரும், ரவுடி குருசாமி செய்யும் கொலையை பார்த்து விடுகின்றனர். செய்த கொலைக்கு சாட்சி இருக்கக்கூடாது என்பதற்காக, செல்வராஜின் குடும்பத்தை கொலை செய்ய ஆள் அனுப்புகிறான் ரவுடி குருசாமி. அவ்வாறாக ஏற்படும் மோதலின் போது, செல்வராஜின் மனைவியும், மாமனாரும் கொல்லப்பட்டு, செல்வராஜும் அவனது குழந்தையும் அதிலிருந்து தப்பித்துவிடுகிறார்கள். அதில் செல்வராஜ் படுகாயம் அடைகிறான். குருசாமிக்கு மரண தண்டை கிடைத்தாலும், அடியாட்களின் உதவியுடன் வழக்கிலிருந்து விடுதலை பெறுகிறான். இந்நிலையில், செல்வராஜ் குருசாமியையும் அவனது ஆட்களையும் எவ்வாறு சதி செய்து தண்டித்தான் என்பதே மீதிக் கதையாகும்.
# இதுதாண்டா சட்டம்

## இசை

இந்த திரைப்படத்தின் இசையமைப்பாளர் சங்கீதா ராஜன் ஆவார். இப்படத்தின் பாடலாசிரியர்கள் பிறைசூடன் மற்றும் முத்துலிங்கம் ஆவர்.
| 1 | அழகான பூந்தோட்டம் | ஜெயச்சந்திரன், பி. சுசீலா | 3:53 |  |
| --- | --- | --- | --- | --- |
| 2 | குருவிக் குஞ்சு | கே.எஸ். சித்ரா | 3:16 |  |
| 3 | குருவிக் குஞ்சு | பி. சுசீலா | 3:36 | } |
# இதுதாண்டா சட்டம்

## விமர்சனம்

"வசனங்கள் சிறப்பாக இருப்பதாகவும், இயக்கம் நன்றாக இருப்பதாகவும், இசை சராசரியாக இருப்பதாகவும், கட்டுக்கோப்பான உடலுடன் சரத்குமார் இருப்பதாகவும், சிறு வேடமாக இருந்தாலும் ரேகா நன்றாக நடித்திருப்பதாகவும்" விமர்சனம் செய்யப்பட்டது.
# ராமர் வீடு

**ராமர் வீடு** என்பது விஜய் தொலைக்காட்சியில் பிப்ரவரி 3, 2019 முதல் ஒவ்வொரு ஞாயிற்றுக்கிழமைகளில் மதியம் 2 மணிக்கு ஒளிபரப்பாகும் ஒரு மேடைச் சிரிப்புரை நாடக நிகழ்ச்சி ஆகும்.  
சகல ரகள, சிரிச்ச போச்சு, கலக்க போவது யாரு, ஜோடி, கிட்சன் சூப்பர் ஸ்டார்ஸ் போன்ற நிகழ்ச்சியில் பங்குபெற்ற ராமர் நாயகனாக நடிக்க அவருடன் நிஷா, அதிஷ், மா கா பா ஆனந்த் போன்ற பலர் நடிக்கிறார்கள்.
# ராமர் வீடு

## நிகழ்ச்சி சுருக்கம்

இந்த நிகழ்ச்சி ராமர், அவருடைய மனைவி நிஷா, மகன் ஆதிஷ், அம்மாவாக யோகி, பக்கத்து வீட்டுக்காரராக மா கா பா ஆனந்த் என ஒரு வீட்டை மையமாக வைத்து எடுக்கப்பட்டுள்ளது.
# ராமர் வீடு

## நடிகர்கள்

- ராமர்
- நிஷா
- ஆதிஷ்
- யோகி
- மா கா பா ஆனந்த்
# செல்வமகள்

**தேவயாணி** என்பது உதயா தொலைக்காட்சியில் நவம்பர் 26, 2018 முதல் ஏப்ரல் 9, 2020 ஆம் ஆண்டு வரை ஒளிபரப்பான கன்னட மொழி தொலைக்காட்சி நாடகத் தொடர் ஆகும்.  
இந்த தொடர் தமிழ் மொழியில் செல்வமகள் என்ற பெயரில் மொழிமாற்றம் செய்யப்பட்டு சனவரி 4, 2019 முதல் ஜூலை 1, 2019 ஆம் ஆண்டு வரை திங்கள் முதல் சனி வரை காலை 11:00 மணிக்கு சன் தொலைக்காட்சியில் ஒளிபரப்பாகி, 129 அத்தியாயங்களுடன் நிறுத்தபப்ட்டது.
# செல்வமகள்

## கதைச்சுருக்கம்

தாமரை மற்றும் சீனிவாஸ் இருவரும் காதலித்து இருவீட்டார் சம்மதத்துடன் திருமணம் செய்யும் தருணத்தில் இவர்களின் ஞாதாகம் மற்றும் சிலரின் சதியால் திருமணம் தடைபெறுகிறதா இல்லை விதி தாமரையிடமிருந்து சீனிவாசனை பிரிக்கின்றதா என்பதை சொல்லும் கதை இது.
# குதுப் சாகி கல்லறைகள்

**குதுப் சாகி கல்லறைகள்** (Qutb Shahi Tombs) இந்தியாவில், ஐதராபாத் நகரில் கோல்கொண்டா கோட்டைக்கு அருகில் உள்ள இப்ராகிம் பாக் எனுமிடத்தில் அமைந்துள்ள கல்லறைகள் ஆகும். இவ்விடத்தில் குதுப் சாகி வம்சத்தில் வந்த பல்வேறு அரசர்களின் கல்லறைகளும் மசூதிகளும் அமைந்துள்ளன. சிறிய கல்லறைகள் ஒரு தளத்தையும், பெரிய கல்லறைகள் இரண்டு தளங்களையும் கொண்டுள்ளன. ஒவ்வொரு கல்லறையின் நடுவிலும் ஒரு சுடுமண் ஈமப்பேழை உள்ளது, இது கீழே உள்ள புதைகுழியில் ஈமப்பேழைக்காக விடப்பட்ட இடத்தை நிரப்பி விடும். இந்த மாடங்கள் நீலம் மற்றும் பச்சை நிற பளிங்கு கற்களால் அழகுபடுத்தப்பட்டன. அவற்றின் ஒரு சில துண்டுகள் மட்டுமே இப்பொழுது காணப்படுகின்றன.
# குதுப் சாகி கல்லறைகள்

## அமைவிடம்

அவை கோல்கொண்டா கோட்டையின் பஞ்ஜாரா தர்வாஸா (நாடோடி மக்களின் நுழைவாயில்) அருகில் உள்ள வெளிப்புற கோட்டைச்சுவரின் வடபகுதியில் இப்ராகிம் பாக் என்றழைக்கப்படும் இடத்தின் மத்தியில் அமைந்துள்ளது.
# குதுப் சாகி கல்லறைகள்

## கல்லறைகள்

கல்லறைகள் பெரிய தொகுதியை உருவாக்குவதோடு ஒவ்வொன்றும் ஒரு உயர்த்தப்பட்ட மேடையின் மீது அமைக்கப்பட்டுள்ளன. இவை குவிமுக மாடத்தைக் கொண்டவையாகவும், சதுர வடிவ அடித்தளத்தைக் கொண்டவையாகவும் கூர்முனைகளைக் கொண்ட அலங்கார வளைவுகளைக் கொண்டும் இந்திய மற்றும் பெர்சிய கட்டிடக் கலைகளின் தனித்துவமான கலவையாகவும் அமைந்துள்ளன. இக்கல்லறைகள் நுட்பமான சிற்ப வேலைப்பாடுகளையும், சுற்றிலும் அழகாக வடிவமைக்கப்பட்ட தோட்டங்களையும் கொண்டுள்ளன. இந்தக் கல்லறை மாடங்கள் முன்னொரு காலத்தில் விரிப்புகள், சர விளக்குகள், வெள்ளித் தம்பங்களின் மேலான விதானங்கள் ஆகியவற்றால் அழங்கரிக்கப்பட்டிருந்தன. திருக்குரானின் நகல்கள் பீடங்களில் வைக்கப்பட்டு பார்வையாளர்கள் அவற்றில் காணப்படும் இறை வசனங்களை மனனம் செய்ததோடு குறிப்பிட்ட கால இடைவெளிகளில் ஓதவும் செய்தனர். சுல்தான்களின் கல்லறைக் குவிமாடங்களை மற்ற அரச/அமைச்சு குடும்ப உறுப்பினர்களின் கல்லறை மாடங்களிலிருந்து வேறுபடுத்திக் காட்டும் பொருட்டு தங்கமயமான தூபிகள் இணைக்கப்பட்டன.
# குதுப் சாகி கல்லறைகள்

## வரலாறு

குதுப் சாகியின் காலத்தில், இந்தக் கல்லறைகள் மிகவும் மதிப்பிற்குரிய இடங்களாக இருந்தன. ஆனால், அவருடைய ஆட்சிக் காலத்திற்குப் பிறகு சர் சலார் ஜங் III 19 ஆம் நூற்றாண்டின் தொடக்கத்தில் புத்தாக்கத்திற்கு உத்தரவிடும் வரையிலும் புறக்கணிக்கப்பட்டே வந்தது. அதன் பின்னர் மீண்டும் குதுப் சாகி குடும்பத்தின் கல்லறைத் தோட்டமானது ஒரு அமைதியான அழகாக மாறியது. குதுப் சாகி சுல்தான்களின் கடைசி சுல்தானைத் தவிர மற்ற அனைவரும் இந்தக் கல்லறைத் தோட்டத்தில் தான் அடக்கம் செய்யப்பட்டனர்.  
சுல்தான் குலி குதுப் முல்க்கின் கல்லறை அமைப்பின் பாணியே அவருக்குப் பின் வந்த சந்ததியினருக்கு ஒரு மாதிரியாக அமைந்தது. இதன்படி மையத்திலிருந்து அனைத்து திசைகளிலும் 30 மீட்டர்கள் கொண்ட பரப்பளவைக் கொண்ட பீடங்களின் மேல் இவை அமைக்கப்பட்டன. குவிமாடமானது ஒரு ஒழுங்கு எண்கோணமாகவும், ஒவ்வொரு பக்கமும் 10 மீட்டர்கள் பக்க அளவைக் கொண்டதாகவும் அமைக்கப்பட்டிருந்தன. ஒட்டுமொத்த அமைப்பும் நடுநாயகமாக ஒரு வட்ட வடிவ குவிமாடத்தைக் கொண்டிருந்தது. இந்த கல்லறைத் தோட்டத்தில் மூன்று இடுகாடு களங்கள் காணப்படுவதோடு குதுப் சாகி சந்ததியின் குடும்ப உறுப்பினர்கள் 21 பேரின் கல்லறைகளும் இந்தச் சுற்றுப்புற நிலப்பகுதியில் காணப்படுகின்றன.  
முக்கிய கல்லறையைத் தவிர மற்ற பெரும்பாலானவற்றில் கல்வெட்டுகள், சிற்ப வேலைப்பாடுகள் மற்றும் கல்வெட்டுகள் குறைவாகவே காணப்படுகின்றன. சுல்தான் குலியின் கல்லறையில் உள்ள கல்வெட்டு நாஸ்க் மற்றும் டெளக் (இசுலாமிய எழுத்தணிக்கலை) வடிவ எழுத்துக்களாலான மூன்று பட்டைகளைக் கொண்டுள்ளது. இந்தக் கல்வெட்டானது, தக்காணத்தின் மக்கள் சுல்தானை அழைப்பதற்குப் பயன்படுத்திய வார்த்தையான படே மாலிக் (பெரிய தலைவன்) என்ற சொல்லைக் கொண்டுள்ளது. இந்தக் கல்லறையானது கி.பி. 1543 இல் சுல்தானின் வாழ்வுக் காலத்திலேயே கட்டப்பட்டதாகும். தங்களுக்கான கல்லறையைத் தாங்களே கட்டுவது வழக்கமாக இருந்தது.
# குதுப் சாகி கல்லறைகள்

## மறுசீரமைப்பு பணிகள்

கல்லறை மாடங்கள் தெலுங்கானா மாநில தொல்லியல் மற்றும் அருங்காட்சியகங்கள் துறை மற்றும் ஆகா கான் கலாச்சார அறக்கட்டளை ஆகியோரின் கூட்டு முயற்சியால் 2013 ஆம் ஆண்டு தொடங்கப்பட்டு தற்போது வரை நடந்து கொண்டிருக்கிறது.
# உபேக்சா ஸ்வர்ணமாலி

**உபேக்சா சுவர்ணமாலி** அல்லது **உபேக்ஷா ஸ்வர்ணமாலி** (English: Upeksha Swarnamali), "பபா" {Paba} என்றும் அழைக்கப்படுபவர், இலங்கையைச் சேர்ந்த நடிகையும் அரசியல்வாதியும் ஆவார். இவர் இலங்கையிலுள்ள கம்பஹா மாவட்டத்தின் முன்னாள் நாடாளுமன்ற உறுப்பினரும் ஆவார். உபேக்சா *சார்பற்ற தொலைக்காட்சி வலையச் சேவையில் (ITN)* ஒளிபரப்பான "பபா" என்ற நாடகத்தில் முதன்மைக் கதாபாத்திரத்தில் நடித்ததன் மூலம் புகழடைந்தவர்.
# குங்குமப்பூவும் கொஞ்சும் புறாவும்

**குங்கமப்பூவும் கொஞ்சும் புறாவும்** (Kunguma Poovum Konjum Puravum) 2009 இல் வெளிவந்த தமிழ்த் திரைப்படமாகும். இதை அறிமுக இயக்குநர் ராஜ மோகன் இயக்கியுள்ளார். இவர் ஏ. வெங்கடேஷ் மற்றும் எஸ். டி. விஜய் மில்டன் போன்றோரிடம் உதவி இயக்குனராகப் பணியாற்றியுள்ளார். ராமகிருஷ்ணன் அறிமுக நாயகனாகவும் நடிகை தனன்யா நாயகியாவும் நடித்திருந்தனர். எஸ். பி. பி. சரண் தனது கேப்பிட்டல் பிலிம் வொர்க்ஸ் சார்பில் தயாரித்திருந்தார். இசை யுவன் சங்கர் ராஜா. ஏப்ரல் 24 இல் வெளியாகி நல்ல வரவேற்பைப் பெற்றது.
# குங்குமப்பூவும் கொஞ்சும் புறாவும்

## கதைச்சுருக்கம்

துளசி (தனன்யா) தனது பாட்டியுடன் முட்டம் கிராமத்திற்கு வருகிறார். அங்குள்ள அரசு பள்ளியில் சேர்ந்து படிக்கிறாள். கொச்சன் இவளை கண்டவுடன் நேசிக்க ஆரம்பிக்கிறான். கொச்சனின் தாய் சந்திரா துளசியின் படிப்பிற்காக உதவுகிறார். இவர்கள் காதலிப்பதை அறிந்த சந்திரா துளசியை அவமானப்படுத்தி கிராமத்தை விட்டு வெளியேற்றுகிறார். துளசியை தூத்துகுடியில் உள்ள தர்மா என்ற போக்கிரிக்கு கட்டாயத் திருமணம் செய்து வைக்க ஏற்பாடு செய்கிறார்கள், ஆனால் திருமண நாளன்று தர்மனை காவல்துறையினர் ஒரு கொலைக் குற்றத்திற்காக கைது செய்கிறார்கள். துளசி மீண்டும் முட்டம் வருகிறாள். அங்கே கொச்சன் காதல் தோல்வி காரணமாக குடிக்கு அடிமையாகியுள்ளான். கொச்சன் துளசிக்கு வாழ்வளிக்க நினைக்கிறான். ஆனால் பிணையில் வெளிவந்த தர்மன் முட்டம் வருகிறான். பிறகு என்னவாயிற்று என்பது பல திருப்பங்களுடன் படம் செல்கிறது.
# குங்குமப்பூவும் கொஞ்சும் புறாவும்

## படக் குழு

- **கதை, திரைக்கதை, இயக்கம்**: ராஜமோகன்
- **தயாரிப்பு**: எஸ். பி. பி. சரண்
- **ஒளிப்பதிவு**: சித்தார்த்
- **இசை**: யுவன் சங்கர் ராஜா
- **படத்தொகுப்பு**: பிரவீண் கே. எல். & ஸ்ரீகாந்த் என் , பி.
- **கலை இயக்குநர்**: விதேஷ்
- **நடனம்**: அஜய்ராஜ் & சரவணராஜன்
- **பாடல்கள்**: வாலி (கவிஞர்), கங்கை அமரன்
- **சண்டை**: செல்வா
# குங்குமப்பூவும் கொஞ்சும் புறாவும்

## இசையமைப்பு

ஆறு பாடல்களை வாலி (கவிஞர்) மற்றும் கங்கை அமரன் எழுத [யுவன் சங்கர் ராஜா]]] இசையமைத்திருந்தார் தந்தை எஸ். பி. பாலசுப்பிரமணியம் மற்றும் மகன் எஸ். பி. பி. சரண், ஆகியோர் இருவரும் தயாரித்திருந்தனர், இவர்கள் இருவரும் சேர்ந்து ஒரு பாடலை பாடியுள்ளானர்., இசையமைப்பு யுவன் சங்கர் ராஜா மற்றும் சகோதரன் வெங்கட் பிரபு இருவரும் மேற்கொண்டிருந்தனர்.
# குங்குமப்பூவும் கொஞ்சும் புறாவும்

## ஒலித்தொகுப்பு

| எண் | பாடல் | பாடியோர் | காலம் | எழுதியவர் | குறிப்பு |
| --- | --- | --- | --- | --- | --- |
| 1 | * முட்டத்துப் பக்கத்தில்* | வெங்கட் பிரபு | 4:02 | கங்கை அமரன் |  |
| 2 | *கடலோரம் ஒரு ஊரு* | யுவன் சங்கர் ராஜா | 5:33 | வாலி (கவிஞர்) |  |
| 3 | *சின்னஞ் சிறுசு* | ஜாவத் அலி, பெலாஷிண்டே | 5:03 | வாலி (கவிஞர்) |  |
| 4 | *நா தர்மன்டா* | எஸ். பி. பாலசுப்பிரமணியம் | 4:00 | கங்கை அமரன் |  |
| 5 | *ஒரு நிமிஷம்* | வேல்முருகன் | 3:27 | கங்கை அமரன் |  |
| 6 | *கடலோரம் ஒரு ஊரு* | எஸ். பி. பி. சரண் | 5:31 | வாலி (கவிஞர்) | } |
# குங்குமப்பூவும் கொஞ்சும் புறாவும்

## விமர்சனம்

ஆனந்த விகடன் வார இதழில் வந்த விமர்சனத்தில் "குழந்தைத்தனமான வார்த்தைகள், விடலைத்தனமான குறும்புகளை ரசித்து லயித்துக்கொண்டு இருக்கும்போதே... தடாலடியாக எட்டிப் பார்க்கிறது அறிவுஜீவித்தனமான 'நிலா தத்துவம்'! அதன் பிறகு வரும் பல காட்சிகளிலும் ஃபார்முலா எட்டிப் பார்க்க ஆரம்பித்து, முன் பாதியின் பிளஸ்களையும் தட்டிப் பறித்து விடுகிறது." என்று எழுதி மதிப்பெண்களை வழங்கினர்.
# டென்னிசன் பலியாட்டம்

**டென்னிசன் பலியாட்டம்** (*Tennison Gambit*) என்பது பின்வரும் நகர்வுகளுடன் தொடங்கும் ஒரு சதுரங்கத் திறப்பு ஆகும். இத்திறப்பாட்டத்தில் வெள்ளைக் காய்களுடன் விளையாடுபவர் ஒரு சிப்பாயை பலியாகக் கொடுக்கிறார் சதுரங்கத் திறப்புகளுக்கான கலைக் களஞ்சியத்தில் ஏ06 என்ற குறியீட்டால் இத்திறப்பு அடையாளம் காட்டப்படுகிறது. ரீட்டி திறப்பு வழியாகவும் இத்திறப்பு உருவாகலாம்.  
:1. Nf3 d5
2. e4  
அல்லது இசுகாண்டினேவியன் தடுப்பு :1. e4 d5
2. Nf3
.
# டென்னிசன் பலியாட்டம்

## வரலாறு

ஓட்டோ மேன்டுரப் டென்னிசன் என்ற தொழில்முறை சாராத சதுரங்க விளையாட்டு வீர்ர் (1834–1909) இத்திறப்பு குறித்த ஆய்வுகளை மேற்கொண்டார். இவர் டென்மார்க்கில் பிறந்தவர் ஆவார். செருமனியில் படித்து பின்னர் 1854 இல் அமெரிக்காவுக்கு புலம் பெயர்ந்தார். இங்குள்ள நியூ ஒர்லீன்சின் சதுரங்க கழகங்களில் விளையாடினார். பல சிறந்த சதுரங்க வீர்ர்கள் 20 ஆம் நூற்ராண்டின் முதல் பாதியில் இவருடை திறப்பு உத்தியை பயன்படுத்தி விளையாடினர்.
# டென்னிசன் பலியாட்டம்

## 2...dxe4 3.Ng5 நகர்வுகளுக்குப் பின்னர்

**3... e5!** (வெள்ளைக்கு அனுகூலம் கிடைத்தது எர்மென்கோவ்–போன்செவ் ஆட்டம்,பல்கேரியா 1970, பின்னர் 3...Nf6?! 4.Bc4 e6 5.Nc3 a6 6.Ngxe4 Nxe4 7.Nxe4 b5 8.Be2 Bb7 9.Bf3) **4. Nxe4 f5!** கருப்புக்கு அனுகூலம்.
# டென்னிசன் பலியாட்டம்

## குறிப்பிடத்தக்க ஆட்டம்

ஓட்டொ எம். டென்னிசன் X பெயர் தெரியாத ஆட்டக்காரர், நியூ ஓரிலீன்சு 1891
**1. Nf3 d5 2. e4 dxe4 3. Ng5 f5 4. Bc4 Nh6 5. Nxh7 Rxh7 6. Qh5+ Kd7 7. Qg6 Rh8 8. Be6+ Kc6 9. Bxc8+ Qd6 10. Qe8+ Kb6 11. Qa4** (if 11...Qc6 என்றால் 12.Qb3+ Ka6 13.Nc3 any 14.Bxb7+; 11...e6 12.a3, இத்யாதி —டென்னிசன்) **1–0**
# வெற்றி விநாயகர்

**வெற்றி விநாயகர்** (*Vetri Vinayagar*) 1996 ஆம் ஆண்டு செப்டம்பர் மாதம் 16 ஆம் தேதி வெளிவந்த தமிழ்த் திரைப்படமாகும். இதனை கே. சங்கர் இயக்கியிருந்தார்.  
எம். சரோஜினி தேவி தயாரிப்பில் வெளிவந்தது. கே.பி. அரவிந்த் நாதன் திரைக்கதை எழுதியிருந்தார். ம. சு. விசுவநாதன் இசையமைத்திருந்தார்.  
கே. ஆர். விஜயா, இராதரவி, ஊர்வசி, நிழல்கள் ரவி மற்றும் டெல்லி கணேஷ் ஆகியோர் நடித்துள்ளனர்.  
இப்படம் இந்தியில் "ஜெய் கணேஷ் தேவா" என்ற பெயரிலும், தெலுங்கில் "ஓம் கணபதி" என்ற பெயரிலும் வெளியானது.
# வெற்றி விநாயகர்

## நடிகர்கள்

- கே. ஆர். விஜயா இறைவி பார்வதி தேவி
- டெல்லி கணேஷ் புரோகிதர்
- ஸ்ரீவித்யா புவனேஸ்வரி, புரோகிதரின் மனைவி
- ஆர். நீலகண்டன் கோகுலத்தில் தலைவர்
- நிழல்கள் ரவி பார்த்திபன்
- ஊர்வசி பொன்னி
- ஜெய்கணேஷ் அம்பளம்
- வடிவுக்கரசி மீனாட்சி
- தாரா -மல்லிகா
- ராதாரவி -கஜமுக சூரன்
- கீதா
- சண்முக சுந்தரம் கௌண்டால முனி
- ஸ்ரீதர் நாரதர்
# வெற்றி விநாயகர்

## படக்குழு

- ஆர்ட் = கே. ஏழுமலை
- ஸ்டில்ஸ் = எம். சச்சி
- வடிவமைப்பு = டாக்டர்
- செயலாக்கம் = ஜெமினி கலர் ஆய்வகம்
- ஆடியோசிங் (பாடல்) = ஜி. கிருஷ்ணன், தாராணிபதி, மற்றும் சமீரா டப்பிங் தியேட்டர்
- ரீ-ரெக்கார்டிங் = பாரானி தியேட்டர்ஸ் முரளி
- ரெக்கார்டிங் = ஏ.வி.எம் தியேட்டர்ஸ்
- தலைப்புகள் = கே. அருள் ராணி
- கோரியோகிராபி = டி. பி. பாலா
- வெளிப்புறம் = ரவி பிரசாந்த்
# வெற்றி விநாயகர்

## பாடல்

ம. சு. விசுவநாதன் இசையமைத்துள்ளார். காமகோடியன் என்பவர் பாடல்களை எழுதினார்.
| எண் | பாடல் | பாடகர் | நீளம் |
| --- | --- | --- | --- |
| 1 | ஜகனாதே விக்னேஸ்வர |  |  |
| 2 | மதனே ரதியா என்னிடாயே | எஸ். பி. பாலசுப்பிரமணியம் சித்ரா | 04:46 |
| 3 | ஒம்காரா ரூபத்தில பொருளானவன் | எஸ். பி. சைலஜா | 03:35 |
| 4 | இத்தா மாட்டுக்காரன் பாட்டை பாடுவான் | சுவர்ணலதா (பின்னணிப் பாடகி) | 04:45 |
| 5 | பூதத்தெல்லம் கைசிந்து | சுவர்ணலதா (பின்னணிப் பாடகி) | 05:07 |
| 6 | நித்யா சுமங்கலி | வாணி ஜெயராம் | 03:57 |
# கோயமுத்தூர் மாப்ளே

***கோயமுத்தூர் மாப்ளே*** (*Coimbatore Mappilai*) 1996 ஆம் ஆண்டு சனவரி மாதம் 15 ஆம் தேதியன்று விஜய் மற்றும் சங்கவி நடிப்பில் வெளியான காதல், நகைச்சுவை கலந்த தமிழ்த் திரைப்படம் ஆகும். சி. ரங்கநாதன் இயக்கத்தில் வித்யாசாகர் இசையில் இப்படம் வெளியானது. வியாபார ரீதியாக வெற்றியும் பெற்றது. தெலுங்கில் *அமலாபுரம் அல்லுடு* என்றும் இந்தியில் *ராம்புரி* *டமாட்* என்றும் மொழிபெயர்க்கப்பட்டு 2007 ஆம் ஆண்டு வெளியானது.
# கோயமுத்தூர் மாப்ளே

## கதைச்சுருக்கம்

பாலுவும் (விஜய்) கோபாலும் (கவுண்டமணி) வேலை தேடிக்கொண்டிருக்கும் நண்பர்கள். அவர்கள் தங்கியுள்ள வாடகை வீடு பாட்டியம்மாவிற்குச் (நிர்மலாம்மா) சொந்தமானது. அவரின் பேத்தி சுமித்ராவும் (சங்கவி) பாலுவும் காதலிக்கின்றனர். சுமித்ராவின் உறவினரான மகேஷும் (கரண்) அவளை விரும்புகிறான். நகைத்திருட்டு ஒன்றில் பாலு தவறாக மாட்டிக்கொள்ள சுமித்ரா அவனை வெறுக்கிறாள். மகேஷ் தன்னை அடியாட்கள் வைத்து பாலு அடித்ததாகக் குற்றம் சாட்டுகிறான். பாலு பாட்டியம்மாவிடம் சிறுவயதில் தன் தாயை இழந்தபின் சித்தியின் துன்புறுத்தலால் வீட்டைவிட்டு வெளியேறிய சோகக்கதையைச் சொல்கிறான். பாட்டி அவனை நம்புகிறாள். மகேஷும் அவன் தந்தையும் (வினு சக்கரவர்த்தி) பாட்டியின் வீடு மற்றும் சொத்துக்களைக் கைப்பற்றுவதற்காக பாட்டியைக் கொல்ல முயற்சிக்கின்றனர். தாக்குதலுக்கு ஆளான பாட்டியின் சிகிச்சைக்கு பாலு உதவுகிறான். எதிர்பாராவகையில் மகேஷ் இறக்கிறான். பாலுவும் சுமித்ராவும் இணைகின்றனர்.
# கோயமுத்தூர் மாப்ளே

## நடிகர்கள்

- விஜய் - பாலு
- சங்கவி - சுமித்ரா
- கவுண்டமணி - கோபால்
- செந்தில் - ஒயிட்
- நிர்மலம்மா - பாட்டியம்மா
- கரண் - மகேஷ்
- வினு சக்ரவர்த்தி - மகேஷின் தந்தை
- சில்க் ஸ்மிதா - "அண்ணாமலை தீபம்" பாடலுக்கு நடனம்
- பாண்டு - போக்குவரத்துக் காவலர் பொன்ராஜ்
- மாஸ்டர் மகேந்திரன்
- எல். ஐ . சி. நரசிம்மன் - மருத்துவர்
- போண்டா மணி
- இடிச்சபுளி செல்வராசு
- ஜே. லலிதா - பாலுவின் சித்தி
- சேது விநாயகம் - ஜே.பி
- கருப்பு சுப்பையா
- சாப்ளின் பாலு - மிதிவண்டி கடைக்காரர்
- பி. டி. செல்வகுமார் - மருத்துவர்
# கோயமுத்தூர் மாப்ளே

## இசை

படத்தின் இசையமைப்பாளர் வித்தியாசாகர் ஆவார்.  
| 1 | அண்ணாமலை தீபம் | மனோ, ஸ்வர்ணலதா | வாலி | 4:31 |
| --- | --- | --- | --- | --- |
| 2 | கோயமுத்தூர் மாப்பிளைக்கு | உதித் நாராயண், சாதனா சர்கம், விஜய் | 4:31 |  |
| 3 | ஜீவன் என் ஜீவன் | எஸ், பி. பாலசுப்ரமணியன் | பி. ஆர். சி. பாலு | 4:42 |
| 4 | ஒரு தேதி பார்த்தால் | ஹரிஹரன், சாதனா சர்கம் | வாலி | 4:32 |
| 5 | பம்பாய் பார்ட்டி | விஜய், சாகுல் ஹமீது | 4:24 | } |
# கோயமுத்தூர் மாப்ளே

## சுவாரசியமான தகவல்

1996 இல் வெளியான இப்படத்தில் நடிகர் கரண் வரும் காட்சியில் ஒலித்த பின்னணி இசைக்குரலான 'ஷ்ரூவ்வ்வ்வ்' 22 வருடங்கள் கழித்து 2018 இல் கரண் ரசிகர்களிடையே சமூகவலைத்தளங்களில் பிரபலம் ஆனது.
# இஸ்லாமியக் கட்டிடக்கலை

குவிமாடத்தின் உள் தோற்றம்(உஸ்மானிய பாணி).]]
**இஸ்லாமிய கட்டடக்கலையானது** இஸ்லாமிய வரலாற்றின் ஆரம்பகால வரலாற்றிலிருந்து இன்றைய தினம் வரை மதச்சார்பற்ற மற்றும் சமய பாணியிலான பரந்த அளவிலான பரப்பளவை உள்ளடக்கியதாகும்.ரோம், பைசாண்டின், பாரசீகம் மற்றும் 7, 8 ஆம் நூற்றாண்டுகளில் முஸ்லிம்களால் வெற்றிகொள்ளப்பட்ட ஏனைய நாடுகளிளும் இஸ்லாமிய கட்டடக்கலை தாக்கம் செலுத்துவதை இன்று காணலாம். மேலும் தென்கிழக்காசியாவில் இஸ்லாம் பரவிய காலகட்டத்தில் சீன மற்றும் இந்திய கட்டடக்கலையிலும் இது தாக்கம் செலுத்தியது. இஸ்லாமிய எழுத்தணிக்கலை,வடிவியல் மற்றும் இடைவெளியில் வடிவமைக்கப்பட்ட ஆபரணங்களுடன் அலங்காரங்களை அலங்கரித்தல் போன்றன கட்டிடங்களின் வடிவத்தில் தனித்துவமான குணாதிசயங்களை உருவாக்கியது. முக்கியமாக இஸ்லாமிய கட்டிடக்கலைகளை பள்ளிவாசல், கல்லறறை, அரண்மனை மற்றும் கோட்டைகளில் காணலாம்.  
இந்த கட்டுரையில் குறிப்பிடப்பட்டுள்ள பல கட்டிடங்கள் உலக பாரம்பரிய தளங்களாக பட்டியலிடப்பட்டுள்ளன. அவைகளில் அலெப்போவின் சிட்டாடல் போன்ற சில சிரிய உள்நாட்டுப் போரில் சேதம் அடைந்துள்ளன.  
இஸ்லாமிய கட்டடக்கலையானது பள்ளிவாசல்கள் போன்ற இஸ்லாமிய கட்டடங்களுக்கு மாத்திரம் வரையறுக்கப்பட்டதல்ல. ஒரு அரண்மனையானாலும் அதன் அளவுகோளல்களுடன் இணங்கிணால் இஸ்லாமிய கட்டடக்கலையில் உள்ளடங்க முடியும். அந்த அளவுகோலை பல புத்தகங்களும் கட்டுரைகளும் விவாதிக்கின்றன. இஸ்லாமிய கட்டடகலையை பாரம்பரிய கட்டடக்கலையாக வரையறுக்க முடியாது. பல சமகால கட்டிட வகைகளும் இதில் உள்ளடங்குகின்றன. இது பற்றி மேலும் விளக்கங்களை (ஹெலென்ப்ரான்டின் "Islamic Architecture" போன்ற) புத்தகங்களில் காணலாம்.
# இஸ்லாமியக் கட்டிடக்கலை

## தொடக்கம்

இஸ்லாம் கி.பி.7 ஆம் நூற்றாண்டு நபிகள் நாயகம் அவர்கள் வாழ்நாளில் தான் தொடங்கியது. அப்போது மசூதி போன்ற கட்டடக்கலைகள் உருவாக்கப்பட்டன. இஸ்லாத்தில் முதலாவது கட்டப்பட்ட பள்ளிவாசலாக குபா பள்ளிவாசல் திகழ்கின்றது. இது 20 ஆம் நூற்றாண்டின் பிற்பகுதியில் பெருப்பித்து கட்டப்பட்டது.  
இன்னொரு பார்வையில், குர்ஆன் வசனங்களின் படி முஹம்மத் நபியவர்களுக்கு முந்தைய தீர்க்கதரசிகளான நபிமார்களால் இஸ்லாம் பிரதிநிதித்துவம் செய்யப்பட்டது.  
அவர்களுள் ஒருவரான இப்ராஹிம் நபியவர்களால் அவரது மகன் இஸ்மாயில் அவர்களின் உதவியுடன் மக்காவில் கஃபா (, 'Cube') கட்டப்பட்டது. இது இஸ்லாமிய வரலாற்றில் கட்டப்பட்ட முதலாவது பள்ளிவாயிலாக இப்பள்ளிவாசல் ஒரே நேரத்தில் 8,20,000 பேர் தொழுகை நடத்தக்கூடியளவு விசாலமானதாகும்.
# இஸ்லாமியக் கட்டிடக்கலை

## நவீன வடிவமைப்பு

இஸ்லாமாபாத், பாகிஸ்தான் ]]
, Qatar இலுள்ள இஸ்லாமிய கலை அருங்காட்சியகம்]]
நவீன கால இஸ்லாமிய கட்டடக்கலை மதசார்பான ஒன்றாக மட்டுமல்லாது சில மாற்றங்களுக்கு உட்பபட்டுள்ளன. நவீன கட்டடக்கலை முறை கடந்த கால முறையிலும் வேறுபட்டது. ஆனால்,பள்ளிவாயல்களின் பல அமைப்புகள் அதேவாறே அமைக்கப்படுகின்றன. உதாரணமாக, பள்ளிவாயல் கூரைகளை அலங்கரிக்கும் குவிமாடம், மெலிதான கோபுரம் போன்ற அமைப்பைக் கொண்ட மினாரா, மற்றும் பள்ளிவாயல் உள்ளே அமைக்கபடும் மின்பர் போன்றவை பள்ளிவாயல்களின் தனித்துவ அம்சங்களாகும். அவை இன்னும் பாரம்பரிய வடிவமைப்புக்கு ஒத்ததாகவே அமைக்கப்படுகின்றன.
# கல் மீன்

**கல் மீன்** என்பது *சினான்சீடே* குடும்பத்தைச் சேர்த்த மீன் இனம் ஆகும். இந்த இனத்தைச் சேர்ந்த மீன்கள் அனைத்தும் கொடிய நஞ்சு கொண்டவையாக உள்ளன. இதுவரை அறியப்பட்ட மீன்களில் கல் மீன்களே அதிக நஞ்சு கொண்ட மீன்களாகும். இவை இந்திய-பசிபிக் கடல்களில் காணப்படுகின்றன. கல் மீன்களில் மொத்தம் 5 இனங்கள் உள்ளன.
# கல் மீன்

## பண்புகள்

கல் மீன்கள் பெரும்பாலும் கடலில் வாழும் உயிரினம் ஆகும். எனினும் சில இனங்கள் நன்னீர் அல்லது கழிமுகம் போன்ற நீர்நிலைகளிலும் வாழ்கின்றன. இவற்றின் ஊசி போன்ற முள் துடுப்புகளின் கீழே நஞ்சு நிரம்பிய பைகள் அமைந்துள்ளன. இது எதிரிகளிடம் இருந்து தப்பிப்பதற்கும் இரையைக் கொல்வதற்கும் உதவுகின்றது. இவை பார்ப்பதற்கு கல் போன்று தோற்றமளிப்பதால் கல் மீன் என்று அழைக்கப்படுகிறது.
# தாண்டவ மூர்த்தி முத்து

**தாண்டவ மூர்த்தி முத்து** (*Thandava Murthy Muthu*) என்பவர் ஓர் இந்திய பாரம் தூக்கும் ஆண் விளையாட்டு வீர்ர் ஆவார். இவர் 1975 ஆம் ஆண்டு சனவரி மாதம் 21 ஆம் நாள் பிறந்தார். 56 கிலோகிராம் எடைப் பிரிவில் இவர் போட்டியிடுகிறார். இந்தியாவின் சார்பாக பல்வேறு அனைத்துலகப் போட்டிகளில் பங்கேற்கிறார். 2000 கோடைக்கால ஒலிம்பிக் போட்டிகளில் 56 கிலோகிராம் எடைப் பிரிவில் இவர் போட்டியிட்டார். 2001 ஆம் ஆண்டு நடைபெற்ற உலக பாரம் தூக்கும் சாம்பியன் பட்டப் போட்டியிலும் இவர் பங்கேற்றார்.  
2002 ஆம் ஆண்டு இந்திய அரசு இவருக்கு அருச்சுனா விருது வழங்கி சிறப்பித்தது.
# தாண்டவ மூர்த்தி முத்து

## போட்டி முடிவுகள்

| 1 | 2 | 3 | தரம் | 1 | 2 | 3 | தரம் |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 2000 ஒலிம்பிக்கில் பாரம் தூக்குதல் போட்டி | சிட்னி, ஆத்திரேலியா | 56 கி.கி | 16 |  |  |  |  |  |  |  |  |  |  |
| 2001 உலக பாரம் தூக்குதல் சாம்பியன் பட்டப்போட்டி | ஆந்தாலியா, துருக்கி | 56 கி.கி | 100 | 107.5 | **110** | 9 | 130 | 
135 | **135** | 11 | **245** | 10 | } |
# மதுமித்ரா (இயக்குநர்)

**மதுமித்ரா** என்பவர் தமிழ்த் திரைப்பட இயக்குநராவார்.  
இவர் தமிழ்நாடு மாநிலத்தில் சென்னையில் பிறந்தவர். இந்தோனேசியாவில் வளர்ந்தார். பிறகு சிங்கப்பூரில் கல்லூரியில் படித்தார், மேல்படிப்பினை அமெரிக்காவில் லாஸ் ஏஞ்சல்சில் படித்தார்.  
சிங்கப்பூரில் இருந்த காலத்தில் நிறைய குறும்படங்களை தயாரித்தார். இவருக்கு பிபிசி சிங்கப்பூர் மாணவர் விருதை அளித்தது.
# மதுமித்ரா (இயக்குநர்)

## திரைப்படங்கள்

| ஆண்டு | திரைப்படம் | பணி | மொழி | குறிப்பு |
| --- | --- | --- | --- | --- |
| 2008 | *வல்லமை தாராயோ* | தமிழ் | சிறந்த குடும்பத் திரைப்படத்திற்கான தமிழக மாநில விருது |  |
| 2010 | *கொல கொலயா முந்திரிக்கா* | தமிழ் |  |  |
| 2015 | *மூணே மூணு வார்த்தை* | தமிழ் |  |  |
| 2015 | *மூடு முக்கல்லோ செப்பாலண்டே* | தெலுங்கு | } |  |
# மதுமித்ரா (இயக்குநர்)

## வேறு இணைப்புகள்

-
# ஷஃபான்

**ஷஃபான்**( அரபி: شَعْبَان) என்பது இஸ்லாமிய ஆண்டின் எட்டாவது மாதமாகும். இஸ்லாமிய நாட்காட்டி ஒரு சந்திர நாட்காட்டியானதால் தற்போது உலகளவில் பயன்படுத்தப்படும் நாட்காட்டியான கிரெகொரியின் நாட்காட்டியுடன்<nowiki/>ஒப்பிடும்போது இதுஆண்டிற்காண்டு நகருவது போன்று காட்சியளிக்கும்.  
இம்மாதம் மாதம் பிறை 15 ம் இரவு லைலதுல் பராத்(நரக விடுதலை பெறும் இரவு), லைலத்துல் முபாரக்கா (பரக்கத் செய்யப்பட்ட இரவு), லைலத்துர் ரஹ்மா (ரஹ்மத் செய்யப்பட்ட இரவு), என பல பெயர்கள் கொண்டு அழைக்கப்படுகிறது. பராத் அன்று முஸ்லிம்கள் ஸுன்னத்தான நோன்பு நோற்பார்கள். பராஅத் இரவு இறையருள் இறங்கும் இரவாகும். பராஅத் எனும் அரபி சொல்லுக்கு விடுதலை என்பது பொருளாகும். புனிதமிக்க அவ்விரவில் நரகவாசிகள் விடுதலை பெறுகிறார்கள் என்பதால் அந்த இரவிற்கு லைலதுல் பராஅத் (விடுதலை பெறும் இரவு) என பெயர் வந்தது.  
இது ரஜப் மாதத்தை அடுத்து வரும் மாதமாகும். மேலும், இது புனித ரமலான் மாதத்துக்கு முந்திய மாதமாகும். அனைத்து உலக முஸ்லிம்களும் ரமலான் மாதம் முழுவதும் நோன்பு இருப்பதற்காக ஷஃபான் மாத இறுதியில் தயாராகுவார்கள். ஷஃபான் மாதத்தின் இறுதியில் தலைப்பிறை தென்பட்ட பின் ரமலான் மாதத்தின் முதல் நாளில் நோன்பினை கடைபிடிப்பார்கள்.
# ஷஃபான்

## காலக் கணிப்பு

இஸ்லாமிய நாட்காட்டி என்பது ஒரு சந்திர நாட்காட்டி ஆகும். அமாவாசை மற்றும் முதல் பிறை தோன்றும் போது போது சிறிது காலம் வித்தியாசப் பட்டு தொடங்கும். சந்திர ஆண்டு சூரிய ஆண்டை விடக் 11 முதல் 12 நாட்கள் குறைவாக இருப்பதால், ஷஃபான் மாதம் எல்லா காலப் பருவங்களிலும் மாறிவரும்.  
| 1437 | 8 மே 2016 | 5 சூன் 2016 |
| --- | --- | --- |
| 1438 | 28 ஏப்ரல் 2017 | 26 மே 2017 |
| 1439 | 17 ஏப்ரல் 2018 | 15 மே 2018 |
| 1440 | 6 ஏப்ரல் 2019 | 5 மே 2019 |
| 1441 | 25 மார்ச்சு 2020 | 23 ஏப்ரல் 2020 |
| 1442 | 14 மார்ச்சு 2021 | 12 ஏப்ரல் 2021 |
| ஷஃபான் <small>மாதம் 2016 தொடக்கம் 2021 வரை</small> | } |  |
# ஷஃபான்

## நிகழ்வுகள்

- 01 ஷஃபான், ஸைனப் பின்த் அலி அவர்களின் பிறப்பு
- 03 ஷஃபான், இமாம் ஹுஸைன் அவ<nowiki/>ர்களின் பிறப்பு
- 04 ஷஃபான், அப்பாஸ் இப்னு அலி அவர்களின் பிறப்பு
- 05 ஷஃபான், அலி இப்னு ஹுசைன் அவர்களின் பிறப்பு
- 05 ஷஃபான், death of Fizza, the hand-maiden (Qaneez) of Fatimah
- 07 ஷஃபான், காஸிம் இப்னு ஹஸன் அவர்களின் பிறப்பு
- 11 ஷஃபான், அலி அல் அக்பர் இப்னு ஹுஸைன் அவர்களின் பிறப்பு
- 15 ஷஃபான், லைலதுல் கத்ர் இரவு
- 22 ஷஃபான் ஹி.1314, முஹம்மத் உஸ்மான் தமானி அவர்களின் இறப்பு
- 27 ஷஃபான், ஹி.1313, செய்யது லால் ஷாஹ் ஹம்தானி அவர்களின் பிறப்பு
# கார்த்திக் குமார்

**கார்த்திக் குமார்** (பிறப்பு 21 நவம்பர் 1977) என்பவர் முன்னாள் இந்திய நடிகர் மற்றும் நகைச்சுவை நடிகர் ஆவார்.
# கார்த்திக் குமார்

## தனிப்பட்ட வாழ்க்கை

சென்னையிலுள்ள ஸ்ரீ வெங்கடேஸ்வரா பொறியியல் கல்லூரியில் வேதியியல் பொறியியலைப் படித்தார். பின்னணி பாடகரான சுசித்ரா என்பவரை மணந்தார்.
# கார்த்திக் குமார்

## தொழில்

கல்லூரிப் படிப்பை முடிந்தபின், கார்த்திக் தனது நண்பர் சுனில் விஷ்ணுவுடன் சேர்ந்து நிகழ்ச்சிகளை நடத்தும் நிறுவனமான "இவாம்" ஒன்றை தொடங்கினார்.  
கார்த்திக் அறிமுகத்தை *அலைபாயுதே* (2000) திரைப்படத்தில் நடித்தார். இவர் ஆர். மாதவன் கதாப்பாத்திரத்திற்கான சோதனையில் பங்கேற்று, பின் மிகவும் இளையவராக இருப்பதால் நிராகரிக்கப்பட்டார். *யாரடி நீ மோகினி* மற்றும் *பொய் சொல்லப் போறோம்* (2008) போன்ற படங்களில் முக்கிய பாத்திரங்களில் நடித்துள்ளார்.
# கார்த்திக் குமார்

## திரைப்பட வரலாறு

| 2000 | *அலைபாயுதே* | ஷியாம் | தமிழ் |  |
| --- | --- | --- | --- | --- |
| 2002 | *சத்யா* | இந்தி |  |  |
| 2004 | *வானம் வசப்படும்* | கார்த்திக் | தமிழ் |  |
| 2004 | *யுவா* | விஷ்ணு | இந்தி |  |
| 2005 | *கண்ட நாள் முதல்* | அரவிந்த் | தமிழ் |  |
| 2008 | *யாரடி நீ மோகினி* | சீனு | தமிழ் |  |
| *பொய் சொல்லப் போறோம்* | உப்பிலிநாதன் | தமிழ் |  |  |
| 2009 | *நினைத்தாலே இனிக்கும்* | வாசு | தமிழ் |  |
| *எதுவும் நடக்கும்* | நாகா | தமிழ் |  |  |
| 2010 | *சப்னோ கே தேஷ் மெயின்* | இந்தி |  |  |
| *கொல கொலயா முந்திரிக்கா* | கிரிஷ் | தமிழ் |  |  |
| 2011 | *தெய்வத்திருமகள்* | கார்த்திக் | தமிழ் | விருந்தினர் தோற்றம் |
| *வெப்பம்* | விஷ்ணு | தமிழ் |  |  |
| 2015 | *பசங்க 2* | அகில் | தமிழ் |  |
| *வெள்ளையா இருக்கிறவன் பொய் சொல்ல மாட்டான்* | டாக்டர் ரகு | தமிழ் |  |  |
| 2018 | *மன்னர் வகையறா* | அறிவழகன் | தமிழ் |  |
| *வினோதன்* | தமிழ் |  |  |  |
| 2022 | *ராகெட்ரி: நம்பி விளைவு* | P. M. நாயர் | தமிழ் |  |
# கார்த்திக் குமார்

## திரைப்பட வரலாறு

### தொலைக்காட்சி

| 2012 | *தர்மயுத்தம்* | அர்ஜுன் | தமிழ் | } |
| --- | --- | --- | --- | --- |
# விகாசு தாக்கூர்

**விகாசு தாக்கூர்** (*Vikas Thakur*) என்பவர் ஓர் இந்திய பாரம் தூக்கும் ஆண் விளையாட்டு வீர்ர் ஆவார். இவர் 1993 ஆம் ஆண்டு நவம்பர் மாதம் 14 ஆம் நாள் பிறந்தார். 85 கிலோகிராம் மற்றும் 94 கி.கி பாரம் தூக்கும் எடைப் பிரிவுகளில் இவர் போட்டியிடுகிறார். பஞ்சாப் மாநிலத்தில் உள்ள லூதியானா நகரம் இவருடைய சொந்த ஊராகும். 2014 ஆம் ஆண்டு இசுக்காட்லாந்து நாட்டில் கிளாசுகோவ் நகரில் நடைபெற்ற பொதுநலவாய விளையாட்டுப் போட்டிகளில் 85 கி.கி எடைப்பிரிவில் பங்கேற்று போட்டியிட்ட இவர் வெள்ளிப் பதக்கத்தைப் பெற்றார் .. 2018 ஆம் ஆண்டு குயின்சுலாந்து நாட்டின் கோல்டு கோசுட்டு நகரில் நடைபெற்ற பொதுநலவாய விளையாட்டுப் போட்டிகளில் 94 கி.கி எடைப்பிரிவில் பங்கேற்று போட்டியிட்ட இவர் வெண்கலப் பதக்கம் வென்றார் .
# டி. எம். கார்த்திக்

**டி.எம். கார்த்திக்** என்பவர் ஒரு திரைப்பட நடிகர் ஆவார். இவர் *குரு (2007 திரைப்படம்)* (2007) படத்தில் நடிகராக அறிமுகமானார்.
# டி. எம். கார்த்திக்

## தொழில்

1994 ஆம் ஆண்டு முதல், 60 க்கும் மேற்பட்ட திரைப்படங்களிலும், மேடை நாடகங்களில் 500 க்கும் மேற்பட்டதில் நடித்துள்ளார். நடிக்க வரும் கார்பரேட் நிறுவனத்தில் பணியாற்றினார். கார்த்திக் குமார் நிறுவிய இவாம் குழுவில் ஒரு பங்குதாரராக இருந்தார். அதன்பின்பு *மதராசப்பட்டினம்* , *தெய்வத் திருமகள்* , *குரு* , *பையின் வரலாறு* போற்ற படங்களில் நடித்துள்ளார்.
# டி. எம். கார்த்திக்

## திரைப்பட வரலாறு

| 2007 | *குரு (2007 திரைப்படம்)* | இந்தி படம் |
| --- | --- | --- |
| 2009 | *சர்வம்* |  |
| *திரு திரு துரு துரு* |  |  |
| 2010 | *கொல கொலயா முந்திரிக்கா* | தில்லி |
| *மதராசபட்டினம்* | பெயிண்டர் (மதிப்பிடப்படாதது) |  |
| 2011 | *தெய்வத்திருமகள்* | கிருஷ்ணனின் நண்பன் |
| 2012 | *நண்பன்* | ராகேஷ் (ப்ரிசிடெக்) |
| *பையின் வாழ்க்கை* | பை பட்டேலின் ஆசிரியர் (மதிப்பிடப்படாதவர்) | ஆங்கில படம் |
| 2013 | *ராஜா ராணி* | பூசன் |
| *என்றென்றும் புன்னகை* | சன்னி |  |
| 2015 | *இவனுக்குத் தண்ணியில கண்டம்* | காசிநாதன் |
| *இன்று நேற்று நாளை* | கிரிதாரா பார்த்தசாரதி |  |
| *10 எண்றதுக்குள்ள* | டாக்டர் |  |
| *வெள்ளையா இருக்கறவன் பொய் சொல்ல மாட்டான்* | சர்மா |  |
| 2016 | *சவாரி* |  |
| *தெறி* |  |  |
| *ஐநூறும் ஐந்தும்* | தீவிரவாதி |  |
| *தில்லு துடுடு* | காஜலின் சகோதரர் |  |
| 2018 | *குலேபகாவலி* |  |
| *பாஸ்கர் ஒரு ரஸ்கல்* | பார்த்தசாரதி |  |
| *செக்கச்சிவந்த வானம்* | ரஞ்சித் |  |
# நம் நாடு (2007 திரைப்படம்)

***நம் நாடு*** (*Nam Naadu*) திரைப்படம் 2007-ஆம் ஆண்டு வெளியான ஓர் இந்தியத் தமிழ் திரைப்படமாகும். இத்திரைப்படத்தை சுரேஷ் இயக்க, ரமேஷ் தயாரித்தார். இத்திரைப்படத்தில் ஆர். சரத்குமார், கார்த்திகா மேத்யூ, நாசர், விஜயகுமார், ஸ்ரீமன், பொன்வண்ணன் மற்றும் பலர் நடித்துள்ளனர். *லைன்* என்ற மலையாளப் படத்திலிருந்து மறு ஆக்கம் செய்யப்பட்டத் திரைப்படமாகும். எதிர்மறையான விமர்சனத்தைப் பெற்று, லைன் பெற்ற வெற்றியை இப்படம் பெறத் தவறியது குறிப்பிடத்தக்கது.
# நம் நாடு (2007 திரைப்படம்)

## நடிகர்கள்

- ஆர். சரத்குமார் - முத்தழகு
- கார்த்திகா மேத்யூ - கௌரி
- நாசர் - ஆளவந்தார்
- விஜயகுமார்
- ஸ்ரீமன்
- பொன்வண்ணன் - இளமாறன்
- சரண்ராஜ் - சத்யா
- பிரகதி
- அபிதா
- ரியாஸ் கான்
- மதன் பாப்
- இளவரசு
- பெசன்ட் ரவி
# நம் நாடு (2007 திரைப்படம்)

## கதைச்சுருக்கம்

கல்வித் துறை மந்திரியாக இருக்கும் ஆளவந்தாருக்கு (நாசர்) முதல் மந்திரி ஆக வேண்டும் என்ற ஆசை இருந்தது. அவரது மருமகன்களான சத்யா (சரண்ராஜ்) மற்றும் இளமாறன் (பொன்வண்ணன்) ஆளவந்தாருக்கு மிகவும் உறுதுணையாக இருந்தனர். மருமகன்களின் யோசனைப் படி மாநிலத்தின் அமைதியைக் குலைத்து, தற்போதைய முதல் மந்திரிக்கு இடையூறு ஏற்படுத்தினார் ஆளவந்தார்.  
ஆளும் கட்சியின் இளைஞர் அணித் தலைவராக இருக்கும் முத்தழகு (சரத்குமார்) தன் தந்தையான ஆளவந்தாரின் நடவடிக்கைளைத் தெரிந்துகொண்டு எதிர்த்து வந்தான். சத்யா, இளமாறன், ஆளவந்தார் ஆகியோர் சேர்ந்து ஒரு குளிர் பானம் தயாரிக்கும் நிறுவனத்திற்கு ஒரு கிராமத்து இடத்தை ஒதுக்குகிறார்கள். அந்த கிராமத்து மக்கள் அந்த நடவடிக்கையை எதிர்த்தனர். ஆனாலும் அங்கே தொழிற்சாலை கட்ட அரசு அனுமதி வழங்கியது. அந்த மாவட்டத்தின் ஆட்சியரை (இளமாறன்) சந்திக்க இயலாமல் போனதால், தொழிற்சாலை கட்டுவதற்கு இடைக்கால தடை உத்தரவு வேண்டி நீதிமன்ற வாசலை நாடினான் முத்தழகு.  
மக்களைக் காப்பாற்ற தேர்தலில் சுயேட்சையாக நிற்க முடிவெடுத்தான் முத்தழகு. ஆளவந்தாரை எதிரித்து தேர்தலில் வெற்றி பெற்று, உள்துறை மந்திரி பதவியும் பெற்றான் முத்தழகு. மிகவும் நேர்மையாகயும் மக்கள் நலன் கருதியும் சட்ட நடவடிக்கைகளை எடுத்தான் முத்தழகு. அது முதல் மந்திரிக்கு அச்சுறுத்தலாக அமைந்தது. அதை சற்றும் ஏற்றுக்கொள்ள முடியாத ஆளவந்தார், தன் மருமகன்களுடன் சேர்ந்துகொண்டு முத்தழகுக்கு எதிராகத் திட்டம் போட்டார். ஆனால் ஆளவந்தார் இறந்துவிடுகிறார். ஆளவந்தாரை கொன்றது யார்? கொன்றவர்களை முத்தழகு என்ன செய்தான்? போன்ற கேள்விகளுக்கு விடைகாணுதலே மீதிக் கதையாகும்.
# நம் நாடு (2007 திரைப்படம்)

## இசை

இந்த திரைப்படத்தின் இசையமைப்பாளர் ஸ்ரீகாந்த் தேவா ஆவார்.
| 1 | காதல் என்னும் | முரளி, ஏசுதாஸ் |  |
| --- | --- | --- | --- |
| 2 | கோட்டைசாமி வராரு | மாணிக்க விநாயகம் |  |
| 3 | மனசில் மனசில் | காரத்திக், சின்மயி |  |
| 4 | வாழையடி | நவீன் | } |
# நம் நாடு (2007 திரைப்படம்)

## விமர்சனம்

"சரத் குமாரும் இயக்குநர் சுரேஷும் அரசியலை கதைக்களமாகக் கொண்டு காதாநாயகனை மிகவும் வீரமுள்ளவனாக காட்டினர்" என்றும், "நம் நாடு ஓர் அரசியல் படம் என்றும், நேரத்தை கழிக்கப் பார்க்கலாம்" என்றும் விமர்சனம் செய்யப்பட்டது.
# இவனுக்கு தண்ணில கண்டம்

**இவனுக்கு தண்ணில கண்டம்** (Ivanuku Thannila Gandam) என்பது மார்ச் 2015 13 இல் வெளிவந்த தமிழ்த் திரைப்படமாகும். இதனை எஸ். என். சக்திவேல் இயக்கியுள்ளார். வி. வெங்கட்ராஜ் தயாரித்தார்.  
இந்தத் திரைப்படத்தில் தீபக் தின்கர் மற்றும் நேஹா ரத்னாகரன் (அறிமுகம்) ஆகியோர் முன்னணி கதாப்பாத்திரங்களில் நடித்துள்ளார். இராஜேந்திரன், சென்றான், பாண்டியராஜன், சுவாமிநாதன், எம்.எஸ்.பாஸ்கர் ஆகியோர் துணைக் கதாப்பாத்திரத்தில் நடித்தனர்.
# இவனுக்கு தண்ணில கண்டம்

## கதை

சரவண பெருமாள் ( தீபக் தின்கர்) தொலைக்காட்சி நிகழ்ச்சித் தொகுப்பாளர். அவருடைய தொழிலிலும், பணி செய்யும் இடத்திலும், சில பிரச்சனைகளை எதிர்கொள்கிறான். சக ஊழியரிடமும் சில பிரச்னைகளை எதிர் கொள்கிறான், அவனுக்கு கடனளித்தவர்கள் அவனை மிரட்டுகின்றனர், அவனது காதலி தீபிகா( நேகா ரத்னாகரன்) தன்னிடம் உண்மையாக இல்லை என நினைக்கிறான். தனது துயரங்களிருந்து தப்பிக்க அவனுடைய நண்பர்களுடன் சேர்ந்து மது அருந்துகிறான். சரவணன் மது மயக்கத்தில் அங்கேயிருந்த அடியாளான மார்க் (இராசேந்திரன்) என்பவனிடம் , தனது சக ஊழியரையும், தனக்கு கடனளித்தவனையும மற்றும் தனது காதலியையும் கொலை செய்யத் தூண்டுகிறான். பின்னர் அவ்விடத்தை விட்டு சென்று விடுகிறான். மறுநாள் காலை அவனது சக ஊழியரும்,கடனளித்தவனும் இறந்து கிடப்பதை காண்கிறான். மார்க் சரவணனை அழைத்து அவன்தான் இதை செய்ததாக கூறுகிறான். சரவணன், மார்க்கிடமிருந்து தனது காதலியை காப்பாற்ற நினைக்கிறான். முடிவில், இறந்தவர்கள் எல்லாம் ஏற்கனவே ஒரு விபத்தில் இறந்துள்ளது தெரிய வருகிறது. பிறகு என்னவாயிற்று என்பது திரைப்படத்தின் முடிவு சொல்கிறது.
# இவனுக்கு தண்ணில கண்டம்

## நடிகர்கள்

- தீபக் தின்கர் - சரவணன் , சரவணப் பெருமாள்
- நேகா]] - தீபிகா
- சென்றாயன் - பால்பாண்டி
- இளங்கோ குமரவேல் - ஜேம்ஸ்
- இராசேந்திரன் - மார்க்
- பாண்டியராஜன் - திருப்பதி
- சுப்பு பஞ்சு அருணாச்சலம்
- மனோபாலா - மார்க்கண்டேயன்
- எம். எசு. பாசுகர் - பொன்வண்டு
- சுவாமிநாதன் - குழந்தைவேல்
- டி. எம். கார்த்திக் - காசிநாதன்
- ஜார்ஜ் மர்யான்
- கானா பாலா
- யோகி பாபு
# இவனுக்கு தண்ணில கண்டம்

## தயாரிப்பு

அக்டோபர் 2014 இல் படப்பிடிப்பு முடிவடைந்தது.
# இவனுக்கு தண்ணில கண்டம்

## இசை

ஏ7 என்பவர் இப்படத்திற்கு இசையமைத்திருந்தார். .இதன் ஒலித்தொகுப்பு 2015 மார்ச் 02 அன்று வெளியிடப்பட்டது.
# சந்திரகாந்த் தாது மாலி

**சந்திரகாந்த் தாது மாலி** (*Chandrakant Dadu Mali*) என்பவர் ஓர் இந்திய பாரம் தூக்கும் ஆண் விளையாட்டு வீர்ர் ஆவார். 2014 ஆம் ஆண்டு இசுக்காட்லாந்து நாட்டில் கிளாசுகோ நகரில் நடைபெற்ற பொதுநலவாய விளையாட்டுப் போட்டிகளில் 94 கி.கி எடைப்பிரிவில் பங்கேற்று போட்டியிட்ட இவர் வெண்கலப் பதக்கத்தைப் பெற்றார்.
# விக்கி பாட்டா

**விக்கி பாட்டா** (*Vicky Batta* ) என்பவர் ஓர் இந்திய பாரம் தூக்கும் ஆண் விளையாட்டு வீர்ர் ஆவார். 2006 ஆம் ஆண்டு ஆத்திரேலியாவில் நடைபெற்ற பொதுநலவாய விளையாட்டுப் போட்டிகளின் 56 கி.கி பாரம் தூக்கும் ஆண்கள் பிரிவில் வெள்ளிப் பதக்கம் வென்றார்.  
2007 மற்றும் 2009 ஆம் ஆண்டுகளில் நடைபெற்ற ஊக்கமருந்து சோதனைகளில் தோல்வியடைந்த காரணத்தால் இவருக்கு ஆயுட்காலத் தடை விதிக்கப்பட்டது.
# சுதிர் குமார் சித்ரதுர்கா

**சுதிர் குமார் சித்ரதுர்கா பத்ம இராசு** (*Sudhir Kumar Chitradurga Padma Raju*) என்பவர் ஓர் இந்திய பாரம் தூக்கும் ஆண் விளையாட்டு வீர்ர் ஆவார் . இவர் 1979 ஆம் ஆண்டு ஏப்ரல் 13 ஆம் நாள் பிறந்தார். 2006 ஆம் ஆண்டு ஆத்திரேலியாவில் நடைபெற்ற பொதுநலவாய விளையாட்டுப் போட்டிகளின் 69 கி.கி பாரம் தூக்கும் ஆண்கள் பிரிவில் வெள்ளிப் பதக்கம் வென்றார். அகலப் பிடி மற்றும் குறுகிய பிடி இரண்டு பிரிவுகளிலும் சேர்த்து ஒட்டுமொத்தமாக 287 கிலோகிராம் எடையைத் தூக்கினார் .
# ம. கோ. இராமச்சந்திரனின் வெளிவராத திரைப்படங்கள்

ம. கோ. இராமச்சந்திரன் அவர்களின் வெளிவராத திரைப்படங்கள் இக்கட்டுரையில் தரப்பட்டுள்ளன. எம். ஜி. ஆர் நடிப்பு மற்றும் இயக்கம் ஆகிய துறைகளில் பல திரைப்படங்களை அறிவித்தார். எனினும் கால சூழலால் அவற்றை எடுக்க இயலாமல் போனது.
# ம. கோ. இராமச்சந்திரனின் வெளிவராத திரைப்படங்கள்

## பட்டியல்

1. அண்ணா நீ என் தெய்வம்
1. அதிரூப அமராவதி
1. அன்று சிந்திய ரத்தம்
1. இணைந்த கைகள்
1. உத்தம புத்திரன்
1. சாயா
1. தூங்காதே தம்பி தூங்காதே
1. நாடோடின் மகன்
1. பரமா பிதா
1. பவானி
1. பொன்னியின் செல்வன்
1. மக்கள் என் பக்கம்
1. மாடி வீட்டு எழை
# ம. கோ. இராமச்சந்திரனின் வெளிவராத திரைப்படங்கள்

## அதிரூப அமராவதி

அதிரூப அமராவதி படத்தில் கே. பி. ராமகிருஷ்ணன் என்பவர் சண்டைக்காட்சியில் நடித்திருந்தார்.
# ம. கோ. இராமச்சந்திரனின் வெளிவராத திரைப்படங்கள்

## *அண்ணா நீ என் தெய்வம்*

அண்ணா நீ என் தெய்வம் என்பது ஸ்ரீதர் இயக்கத்தில் ம. கோ. இராமச்சந்திரன், லதா, சங்கீதா, மா. நா. நம்பியார் மற்றும் வி. எஸ். ராகவன் ஆகியோரின் நடிப்பில் உருவானது. ஹோமர் மூவிஸ் தயாரித்தது.
# ம. கோ. இராமச்சந்திரனின் வெளிவராத திரைப்படங்கள்

## அன்று சிந்திய ரத்தம்

இயக்குநர் சி.வி. ஸ்ரீதர் இயக்கிய இந்தப் படத்திற்கு 1960 களில் படப்பிடிப்பு தொடங்கியது. ஆனால் ராமச்சந்திரன் ஒரு சில நாட்களுக்குப் பிறகு படப்பிடிப்பு முடிந்தவுடன் வெளியேறினார்.
# ம. கோ. இராமச்சந்திரனின் வெளிவராத திரைப்படங்கள்

## *பவானி*

இந்த படத்திற்கு கதை ஏ.கே. வேலன் எழுதியது மஸ்தான் இயக்கினார். ராமச்சந்திரனின் சகோதரர் சக்ரபானி இந்த படத்தை தயாரித்திருந்தார்.  
இப்படம் சில காலத்திற்குள் கைவிடப்பட்டது. ஆனால் இக்கதை பின்னர் அரசக் கட்டளைகளை என எடுக்கப்பட்டது.
# ம. கோ. இராமச்சந்திரனின் வெளிவராத திரைப்படங்கள்

## *சாயா*

பட்சிராஜா தயாரிப்பில் 1941 இல் இப்படம் தயாரிக்கப்பட முடிவு செய்யப்பட்டு, விளம்பரமும் செய்யப்பட்டது. எனினும் படப்பிடிப்பு நிகழவில்லை.
# ம. கோ. இராமச்சந்திரனின் வெளிவராத திரைப்படங்கள்

## *மாடி வீட்டு எழை*

1966 ஆம் ஆண்டில், இராமச்சந்திரன் மற்றும் ஜே.பீ. சந்திரபாபு ஆகியோரும் *மாடி வீட்டு எழை* என்ற பெயருடன் இணைந்து நடிப்பதாக முடிவானது. இப்படத்தின் படப்பிடிப்பு தொடங்கியது. இருப்பினும் இருவரிடையே உண்டான வேறுபாட்டால் இப்படம் கைவிடப்பட்டது.
# ம. கோ. இராமச்சந்திரனின் வெளிவராத திரைப்படங்கள்

## *மக்கள் என் பக்கம்*

இராமச்சந்திரன் அரசியலில் நுழைவதற்கு திரைப்படத் துறையில் இருந்து விலகிய பின்னர் இந்தப் படம் கைவிடப்பட்டது.
# ம. கோ. இராமச்சந்திரனின் வெளிவராத திரைப்படங்கள்

## *நாடோடின் மகன்*

ராமச்சந்திரனின் *நாடோடி மன்னனுக்கு* (1958) தொடர்ச்சியாக இந்தத் திரைப்படம் இருந்தது, ஆனால் அது ஒருபோதும் பழக்கமில்லாதது.
# ம. கோ. இராமச்சந்திரனின் வெளிவராத திரைப்படங்கள்

## *பரமா பிதா*

இந்த படம் இயேசுவின் வாழ்க்கையை அடிப்படையாகக் கொண்டது. படப்பிடிப்பு தொடங்கியது, ஆனால் ராமச்சந்திரன் பின்வாங்கியபின் நிரந்தரமாக நிறுத்தப்பட்டது.
# ம. கோ. இராமச்சந்திரனின் வெளிவராத திரைப்படங்கள்

## *பொன்னியின் செல்வன்*

1958 ஆம் ஆண்டில் கல்கி கிருஷ்ணமூர்த்தி எழுதிய பொன்னியின் செல்வன் நாவலினை அதே பெயரில் எடுப்பது என முடிவானது. எம்ஜிஆர் *பொன்னியின் செல்வன்* திரைப்பட உரிமைக்காக 10,000 டாலர்கள் கொடுத்து உரிமையைப் பெற்றார்.  
வைஜெயந்திமாலா, ஜெமினி கணேசன், பத்மினி, சாவித்ரி, பி சரோஜா தேவி, எம். என். ராஜம், டி. எஸ். பாலையா, எம்.என் நம்பியார், தேவர் மற்றும் சித்தூர் வி. நாகையா ஆகியோர் நடிப்பதற்காக தேர்வானார்கள்.  
படப்பிடிப்பு தொடங்குவதற்கு முன்பு, இராமச்சந்திரன் அவர்கள் ஒரு விபத்துக்குள்ளானார். அதன் காரணமாக படபிடிப்பு நடைபெற இயலாமல் போனது. பிறகு உரிமங்கள் புதுப்பிக்கப்பட்டாலும் படம் கைவிடப்பட்டது.
# ம. கோ. இராமச்சந்திரனின் வெளிவராத திரைப்படங்கள்

## *உத்தம புத்திரன்*

இந்த படத்தில் எம்ஜிஆருக்கு இரட்டை வேடம். ஆனால் சிவாஜி கணேசன் நடிப்பில் உத்தம புத்திரன் என அதே பெயரில் வீனஸ் பிக்சர்ஸ் ஒரு படத்தின் அறிவிப்பை வெளியிட்டது. அதனால் இப்படத்தை தயாரிப்பு கைவிடப்பட்டது.
# பர்தீப் சிங்

**பர்தீப் சிங்** (*Pardeep Singh* ) என்பவர் ஓர் இந்திய பாரம் தூக்கும் ஆண் விளையாட்டு வீர்ர் ஆவார். பஞ்சாப் மாநிலத்தைச் சேர்ந்த யலந்தர் இவருடைய சொந்த ஊராகும். 1995 ஆம் ஆண்டு சனவரி மாதம் 4 ஆம் நாள் இவர் பிறந்தார். 2018 ஆம் ஆண்டு குயின்சுலாந்து நாட்டின் கோல்டு கோசுட்டு நகரில் நடைபெற்ற பொதுநலவாய விளையாட்டுப் போட்டிகளில் ஆண்கள் 105 கி.கி எடைப்பிரிவில் பங்கேற்று போட்டியிட்ட இவர் வெள்ளிப் பதக்கம் வென்றார்
# தமித அபேரத்ன

**தமித புதுனி அபேரத்ன** (*Damitha Abeyratne,* ) பிறப்பு 14 செப்டம்பர் 1975) விருதுகள் வென்ற இலங்கையைச் சேர்ந்த தொலைக்காட்சி நாடக நடிகை ஆவார்.
# தமித அபேரத்ன

## ஆரம்பகால வாழ்க்கை

சிதவி முதியன்சலாகே தமித புதுனி அபேரத்ன பண்டார என்பது இவரது முழுப் பெயராகும். இவர் நுகேகொடயில் சமுத்ரா தேவி மகளிர் வித்தியாலயத்திலும், மிலகிரிய சென்ட். பால் மகளிர் பாடசாலையிலும் கல்வி கற்றார்.
# தமித அபேரத்ன

## பணி

தமித அபேரத்ன 1887 ஆம் ஆண்டு முதன் முதலில் *பஸ்ஸே கென மணமாலி* என்ற தொலைக்காட்சி நாடகத் தொடரில் அவரது எட்டாவது வயதில் அறிமுகமானார்.  
1993 ஆம் ஆண்டு இயக்குநர் ஐ. ஹேவாவசம் இயக்கிய *மீ ஹரகா* திரைப்படம் தமித அபேரத்ன நடித்த முதல் திரைப்படமாகும். 2003 ஆம் ஆண்டு வெளியான *சுலங்கிரில்லி* என்ற திரைப்படத்தில் ‘இனோகி சத்யங்கனி’ என்ற குறிப்பிடத்தக்க கதாபாத்திரத்தில் சிறப்பாக நடித்தமைக்காக சரசவிய சிறந்த நடிகை விருதை பெற்றார்.  
தமித அபேரத்ன சிக்னீஸ் சிறந்த நடிகை விருது உட்பட பல விருதுகளை பெற்ற நடிகையாவார். 150 இற்கும் மேற்பட்ட தொலைக்காட்சி நாடகங்களிலும் சுமார் ஏழு படங்களிலும் பல்வேறு கதாபாத்திரங்களில் நடித்துள்ளார். *தன்துபஸ்னமன்னய* என்ற தொலைக்காட்சி நாடகத் தொடரிலும், *மீ ஹரகா* திரைப்படத்திலும் வியத்தகு கதாபாத்திரங்களை ஏற்று நடித்தமைக்காக விருதுகள் கிடைக்கப்பெற்றார்.  
*சசர சரனி* என்ற தொலைக்காட்சி நாடகத் தொடரில் இயக்குநராக அறிமுகமானார். இவர் தயாரிப்பாளராகவும் பணிபுரிகின்றார்.  
2004 ஆம் ஆண்டு லின்டி ஜோன்ஸன் என்பவரை மணமுடித்தார்.
# தமித அபேரத்ன

## திரைப்படங்கள்

இல. இலங்கை சினிமாத் துறையில் இலங்கை திரைப்படங்களின் எண்ணிக்கையை குறிக்கிறது.
| 1994 | 819 | மீ ஹரகா | சோமா |
| --- | --- | --- | --- |
| 1999 | 925 | மந்தாகினி |  |
| 2003 | 1018 | சுலங் கிரில்லி | ரதி |
| 2007 | 1094 | *நிசல கிரி* | பொட்டி |
| 2008 | 1103 | *ஆதர மீனா* | பின்னணிப் பாடகர் |
| 2009 | 1126 | *எகமத் எக ரடகே* |  |
| 2010 | 1138 | *தக்கின தக்கின மல்* | மந்தாகினி |
| 2010 | 1141 | *சுதுதி நவத என்ன* |  |
| 2010 | 1142 | *பம்பர வல்லல* | குமரி |
| 2010 | 1144 | *இர ஹன்டா ஹட* |  |
| 2011 | 1150 | *சின்ஹவாலொகநயா* | சிரிமல் எதன |
| 2011 | 1160 | கமனி |  |
| 2013 | 1196 | சமனல சந்நவனயா | புன்யாவின் தோழி |
| 2014 | 1201 | *ரூப்பன்தரன* | ராதா |
| 2015 | 1221 | மஹரஜா கெமுனு | ரோகினி |
| 2015 | 1228 | பிரவகயா | பிராண்டோவின் மனைவி |
| 2015 | 1237 | சுகத கொகா |  |
| 2016 | 1248 | *ஜூலை 7* | டமித |
| 2016 | 1255 | *உளத் எகய பிலத் எகய்* | ரொசானின் அம்மா |
| 2016 | 1257 | மாயா 3 டி | சந்தாவின் வருங்கால மனைவி |
| TBD | *பகசிதவதய* | கந்தி | } |
# தமித அபேரத்ன

## விருதுகள்

- 1995 - **ஒ.சி.ஐ.சி சிறந்த நடிகை** தன்துபஸ்னமனய
- 1995 - **சுவர்ண சங்க சிறந்த நடிகை,** மீ ஹரகா
- 1996 - **சரசவிய தகுதி விருது**, மீ ஹரகா
- 2004 - **சிறந்த நடிகைக்கான விருது**, 8வது டாக்கா சர்வதேச திரைப்பட விழா
- 2004 - **சிறந்த நடிகைக்கான விருது**, தமிழ் நாடு சர்வதேச திரைப்பட விழா
- 2005 - **சிறந்த நடிகைக்கான ஜனாதிபதி விருது**, சுலங்கிரில்லி
- 2005 - **விஸ்வ கீர்த்தி விருது**, இரண்டு சர்வதேச விருதுகளை சுலங்கிரில்ல திரைப்படம் வென்றமைக்காக
- 2005 - **சிறந்த இளம் ஆளுமை**க்கான விருது, கலை பங்களிப்புக்கான இலங்கை ஜுனியர் சம்பர்
- 2006 - **சுமதி சிறந்த நடிகை**க்கான விருது, கெலிமடல திரைப்படம்
# அருண் முருகேசன்

**அருண் முருகேசன்** (*Arun Murugesan*) என்பவர் ஓர் இந்திய பாரம் தூக்கும் ஆண் விளையாட்டு வீர்ர் ஆவார். 2006 ஆம் ஆண்டு ஆத்திரேலியாவில் நடைபெற்ற பொதுநலவாய விளையாட்டுப் போட்டிகளின் ஆண்கள் 62 கிலோகிராம் எடைப் பிரிவில் போட்டியிட்ட இவர் வெள்ளிப் பதக்கம் வென்றார் .
# இனிது இனிது காதல் இனிது

**இனிது இனிது காதல் இனிது** என்பது 2003 ஆம் ஆண்டு தமிழ் காதல் திரைப்படம் ஆகும். சக்தி சிதம்பரம் இயக்கினார். ராமோஜி ராவ் இப்படத்தை தயாரித்துள்ளனர்.  
இப்படத்தில் ஜெய் ஆகாஷ் மற்றும் நேஹா ஆகியோர் முன்னணி கதாப்பாத்திரங்களில் நடித்துள்ளனர்.  
ஹாம்சவர்தன் ஆகியோர் துணை கதாபாத்திரத்தில் நடித்துள்ளனர். 2001 ஆம் ஆண்டு தெலுங்கு திரைப்படமான *ஆனந்தம்* என்ற படத்தின் மறுஆக்கம். 2003 ஆம் ஆண்டு மே மாதம் வெளியான கலவையான விமர்சனங்களைப் பெற்றது.
# இனிது இனிது காதல் இனிது

## நடிகர்கள்

- ஜெய் ஆகாஷ் -சிபி
- நேகா -மமதி
- அம்சவர்தன் -அஜய்
- மோனிகா -திபிகா
- நாசர்
- லிவிங்ஸ்டன்
- வடிவேலு
- கருணாஸ்
- பிரமீட் நடராஜன்
- தலைவாசல் விஜய்
- சிம்ரன் -கௌரவத் தோற்றம்
# இனிது இனிது காதல் இனிது

## தயாரிப்பு

இந்தத் திரைப்படமானது ஸ்ரீனி வெய்ட்லாவின் 2001 ஆம் ஆண்டு தெலுங்கு திரைப்படமான *ஆனந்தத்தில்* மறுஆக்கம் ஆகும். முன்னணி நடிகர் ஜெய் ஆகாஷ் அதே கதாப்பாத்திரத்தில் நடித்தார்.
# சண்டை (திரைப்படம்)

***சண்டை*** 2008 [2] இல் வெளிவந்த தமிழ்த் திரைப்படமாகும். இத்திரைப்படத்தை சக்தி சிதம்பரம் இயக்கினார். சுந்தர். சி மற்றும் ரம்யா ராஜ் முக்கிய கதாப்பாத்திரத்தில் நடித்திருந்தனர்.  
இப்படத்திற்கு தினா இசையமைத்துள்ளார்.  
இத்திரைப்படம் இந்தியாவில் மொழியில் ஜங்காஸ் என்ற பெயரில் மொழிமாற்றம் செய்யப்பட்டது.  
இத்திரைப்படம் அக்ஷன், நகைச்சுவை, ட்ராமா கலந்த மசாலா படம் ஆகும். இதில் சுந்தர் சி. - விவேக் கூட்டணியின் நகைச்சுவைக் கலாட்டா ரசிகர்கள் மத்தியில் சிறந்த வரவேற்பைப் பெற்றமை குறிப்பிடத்தக்கது. ஆனால் ஏற்கனவே வெளியான மாப்பிள்ளை போன்ற திரைப்படங்களின் பாதிப்பு மற்றும் லாஜிக் மீறல்கள் பல இருப்பதாக விமர்சனங்கள் வந்தமை குறிப்பிடத்தக்கது.
# நடிகர்கள்

- சுந்தர் சி. as கதிரேசன் (கத்தி)
- ரம்யா ராஜ் -அபி
- நமிதா கபூர் (நடிகை) நீக்கல் சின்னக்கிளி
- நதியா as தங்கலட்சுமி
- விவேக் தங்கபாண்டி
- நெப்போலியன் மாவட்ட ஆட்சியர் (தங்கலட்சுமியின் கணவர்)
- லாலு அலெக்ஸ் பால்பாண்டி, கத்தியின் தந்தை
- மிதுன் தேஜஸ்வி
- தண்டபாணி
- ரவி மரியா
- ராஜ்கபூர் (இயக்குநர்)
- தளபதி தினேஷ்
- விச்சு விஸ்வநாத்
- மீரா கிருஷ்ணன் கத்தியின் அம்மா
- பரவை முனியம்மா கத்தியின் பாட்டி
- ஜோதிலட்சுமி மணியின் அம்மா
- டெல்லி குமார்
- உமா பத்மநாபன் டிஎஸ்பி
- சுஜா வருனே ஐட்டம் பாடல்